Babelscape/SREDFM huggingface dataset:
Αμφιθέατρο της Αρλ

Το ρωμαϊκό αμφιθέατρο της Αρλ (γαλλικά: Arènes d'Arles) στην πόλη της νότιας Γαλλίας έχει συμπεριληφθεί από το 1981 μαζί με τα Ρωμαϊκά και Ρωμανικά Μνημεία της Αρλ στον Κατάλογο με τα Μνημεία Παγκόσμιας Κληρονομιάς της ΟΥΝΕΣΚΟ.

Κατασκευάστηκε το 90 μ.Χ. και χωράει 20.000 θεατές. Έχει μήκος 136 μ., πλάτος 109 μ. και ύψος 21 μ. Η αρένα του έχει ωοειδές σχήμα και περιβάλλεται από τις κερκίδες, που με τη σειρά τους περιβάλλονται από 60 στοές κατασκευασμένες σε δύο επίπεδα, και από μια περιμετρική στοά. Υπάρχει επίσης ένα σύστημα από γαλαρίες, αποχετευτικό δίκτυο και σκάλες για εύκολη και γρήγορη έξοδο των θεατών. Στο αμφιθέατρο της Αρλ διεξάγονταν ιπποδρομίες και μονομαχίες. Πρότυπο για την κατασκευή του ήταν το Κολοσσαίο. 

Έχουν επίσης διασωθεί τρεις από τους τέσσερις αμυντικούς πύργους που κατασκευάστηκαν στο μνημείο στον Μεσαίωνα, όταν αυτό είχε μετατραπεί σε φρούριο και στο εσωτερικό του είχε χτιστεί μια μικρή πόλη με 200 σπίτια, μια δημόσια πλατεία και δύο εκκλησίες. Τα κτίσματα αυτά κατεδαφίστηκαν τελικά ύστερα από πρωτοβουλία του συγγραφέα Προσπέρ Μεριμέ και το 1830 στο αμφιθέατρο διοργανώθηκαν ταυρομαχίες για τον εορτασμό της κατάληψης του Αλγερίου.

Στις μέρες μας στο Αμφιθέατρο της Αρλ διεξάγονται ταυρομαχίες στη διάρκεια της "Γιορτής της Αρλ" ("Feria d'Arles") καθώς και θεατρικές παραστάσεις και συναυλίες το καλοκαίρι.
Μίλι Μπόμπι Μπράουν

H Μίλι Μπόμπι Μπράουν ("Millie Bobby Brown", 19 Φεβρουαρίου 2004) είναι Βρετανίδα ηθοποιός και μοντέλο με καταγωγή από την Αγγλία. Έγινε γνωστή για το ρόλο της ως Έντεκα (Eleven) στη δραματική σειρά επιστημονικής φαντασίας του Netflix, Stranger Things, για την οποία κέρδισε το βραβείο Primetime Emmy Β' Γυναικείου Ρόλου σε δραματική σειρά στην ηλικία των 13 ετών .Σε συνεργασία με την Converse σχεδίασε και έβγαλε στην αγορά την δική της σειρά παπουτσιών. Στην συνέχεια ίδρυσε την δική της σειρά καλλυντικών και προϊόντων ομορφιάς ειδικά για τις νέες κοπέλες με ονομα FLORENCE BY MILLS
Παιδικός Διαγωνισμός Τραγουδιού Eurovision 2007

Ο Παιδικός Διαγωνισμός Τραγουδιού Eurovision 2007 ήταν η πέμπτη έκδοση της Junior Eurovision. Διεξήχθη στην εσωτερική αθλητική αρένα Ahoy στο Ρότερνταμ της Ολλανδίας στις 8 Δεκεμβρίου. Η χώρα φιλοξενίας επιλέχθηκε από την Ευρωπαϊκή Ένωση Ραδιοφωνίας (EBU) στις 13 Ιουλίου 2006. Η πόλη φιλοξενίας ανακοινώθηκε στις 11 Σεπτεμβρίου 2006. Η AVRO κέρδισε τα δικαιώματα να φιλοξενήσει το διαγωνισμό, ξεπερνώντας την HRT της Κροατίας (η οποία δεν συμμετείχε σε αυτόν τον διαγωνισμό) και το ΡΙΚ της Κύπρου. Ο προϋπολογισμός για το διαγωνισμό αναφέρθηκε σε περισσότερα από €2,000,000.

Η Λευκορωσία κέρδισε τον Διαγωνισμό με έναν βαθμό διαφορά από την δεύτερη Αρμενία. Ο νικητής ήταν ο Αλεξέι Ζιγκάλκοβιτς, τραγουδώντας το "S druz'yami" (Με τους φίλους). Αυτή ήταν η δεύτερη νίκη της Λευκορωσίας αφού κέρδισαν για πρώτη φορά το 2005. Αυτός είναι ο μόνος διαγωνισμός μέχρι σήμερα, όπου το νικητήριο τραγούδι δεν έλαβε πόντους από όλες τις συμμετέχουσες χώρες.
Google Pixel

δεξιά|χωρίς-πλαίσιο|139x139εσ
μικρογραφία|179x179εσ|Το Google Pixel XL
Το Google Pixel είναι μια σειρά ηλεκτρονικών καταναλωτικών συσκευών από την Google που εκτελούν είτε το λειτουργικό σύστημα Chrome OS είτε το λειτουργικό σύστημα Android. Η σειρά συσκευών Pixel περιλαμβάνει το tablet Pixel C, τους φορητούς υπολογιστές και τα smartphone Pixel και μπορείτε να το αγοράσετε μέσω του Google Store ή στα καταστήματα λιανικής πώλησης. Στην Ελλάδα το Google Pixel και το Google Pixel XL μπορούν να αγοραστούν μέσω του καταστήματος Πλαίσιο.
Μπακρί Χασάν Σαλέχ

Ο Μπακρί Χασάν Σαλέχ (Bakri Hassan Saleh', αραβικά: بكري حسن صالح) είναι πολιτικός από το Σουδάν και πρωθυπουργός από το 2017 (ο πρώτος σχεδόν σε 28 χρόνια) και Πρώτος Αντιπρόεδρος από το 2013.
Βερίνο Αχαΐας

Το Βερίνο είναι ορεινός οικισμός του Νομού Αχαΐας, αποτελεί έδρα της ομώνυμης τοπικής κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Αιγιαλείας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Συμπολιτείας ως έδρα του ομώνυμου πρώην δημοτικού διαμερίσματος.
Ντιέγο Λούνα

Ο Ντιέγο Λούνα ("Diego Luna", γενν. 29 Δεκεμβρίου 1979) είναι Μεξικανός ηθοποιός, σκηνοθέτης και παραγωγός.
Ιωάννης Α΄ της Κλέβης

Ο Ιωάννης Α΄ της Κλέβης, (Γερμανική γλώσσα : "Johann I", 16 Φεβρουαρίου 1419 - 5 Σεπτεμβρίου 1481) από τον Οίκο του Λα Μαρκ ήταν δούκας της Κλέβης (1448 - 1481) και κόμης του Λα Μαρκ (1448/1461 - 1481). Ήταν γιος του Αδόλφου Α΄, δούκα της Κλέβης & κόμη του Λα Μαρκ και της Μαρίας των Βαλουά, κόρης του Ιωάννη του "άφοβου", δούκα της Βουργουνδίας. Μεγάλωσε στις Βρυξέλλες στην Αυλή του θείου του Φιλίππου Γ΄ του "Καλού" δούκα της Βουργουνδίας. Το 1448 διαδέχθηκε τον πατέρα του ως δούκας της Κλέβης, ενώ ο θείος του Γκέρχαρτ διεκδίκησε το Λα Μαρκ. Η διένεξη έγινε πολεμική και τελικά συμφωνήθηκε ο Γκέρχαρτ να λάβει το μεγαλύτερο μέρος της κομητείας με τον όρο να τον διαδεχθεί ο Ιωάννης Α΄. Πράγματι το 1461 διαδέχθηκε τον Γκέρχαρτ στο Λα Μαρκ. Έκανε τρεις πολέμους με τον Ρούπερτ των Βίττελσμπαχ αρχιεπίσκοπο της Κολωνίας και τελικά τον νίκησε, κατακτώντας τις πόλεις Ξάντεν και Ζόεστ. Στους πολέμους του αυτούς είχε την υποστήριξη του θείου του Φιλίππου και έτσι η Κλέβη & το Λα Μαρκ ήλθε στη Βουργουνδική σφαίρα επιρροής. Έγινε ιππότης του Τάγματος του Χρυσόμαλλου δέρατος το 1451. Αυτό φορά στο πορτραίτο του, που φιλοτεχνήθηκε από τον ζωγράφο Ρόχιερ φαν ντερ Βάιντεν. Το 1473 βοήθησε τον Κάρολο τον "ριψοκίνδυνο", δούκα της Βουργουνδίας (γιο του Φιλίππου) να κατακτήσει το δουκάτο του Γκέλντερς. Απεβίωσε το 1481 σε ηλικία 62 ετών και τον διαδέχθηκε ο πρωτότοκος γιος του Ιωάννης Β΄.
Τόμας Χάρις

O Τόμας Χάρις - (William Thomas Harris III) - (11 Απριλίου 1940 - ), είναι Αμερικανός συγγραφέας μυθιστορημάτων τρόμου, γνωστός για την σειρά βιβλίων του με πρωταγωνιστή τον Χάνιμπαλ Λέκτερ ("Hannibal Lecter").
Όλα του τα έργα έχουν διασκευαστεί για τον κινηματογράφο καθώς ακόμα για την τηλεόραση και το θέατρο, διασημότερο των οποίων είναι «Η σιωπή των αμνών», ("The Silence of the Lambs").
Τα βιβλία του έχουν μεταφραστεί σε 32 γλώσσες. Στην Ελλάδα έχουν κυκλοφορήσει από τις εκδόσεις «Bell / Χαρλένικ Ελλάς»
Ανρί Ντυπουί ντε Λομ

Ο Στανισλάς Σαρλ Ανρί Ντυπουί ντε Λομ (, 15 Οκτωβρίου 18161 Φεβρουαρίου 1885) ήταν Γάλλος ναυπηγός. Ήταν γιος αξιωματικού του ναυτικού και γεννήθηκε στο Πλεμέρ πλησίον της Λοριάν στη Βρετάνη της δυτικής Γαλλίας. Σπούδασε στην Πολυτεχνική Σχολή και στην Ανώτατη Σχολή Εφαρμοσμένων Τεχνών του Παρισιού (ENSTA). Ήταν ιδιαιτέρως ενεργός την περίοδο 1840–1870.

Μετά την ολοκλήρωση της επαγγελματικής εκπαίδευσης του, μετέβη στην Αγγλία περίπου το 1842, και πραγματοποίησε σπουδές σχετικά με τη ναυπηγική και την ατμοπλοΐα. Έγραψε μια επιστημονική αναφορά, την οποία μετέπειτα το 1844 εξέδωσε υπό τον τίτλο "Mémoire sur la construction des bâtiments en fer".
Ροσίο Μπανκέλς

Η Ροσίο Μπανκέλς (προφορά: [roˈsi.o βaŋˈkels]; "María del Rocío Banquells Nuñez", 22 Ιουνίου 1958 -) είναι Μεξικανή τραγουδίστρια και ηθοποιός. Είναι γνωστή για την δουλειά της στην τηλεόραση, τη μουσική σκηνή και τον κινηματογράφο του Μεξικού και της Λατινικής Αμερικής. Η μέτζο φωνή της είναι μια από τις πιο αναγνωρίσιμες φωνές στο Μεξικό.
16 Horsepower

Οι 16 Horsepower ήταν ένα αμερικανικό alternative country με έδρα το Ντένβερ, Κολοράντο. Ιδρύθηκε το 1992, από τους Ντέιβιντ Γιουτζίν Έντουαρντς και Πασκάλ Χάμπερτ, στο Λος Άντζελες της Καλιφόρνιας. To πρώτο στούντιο άλμπουμ που κυκλοφόρησαν ήταν το 1995, το "Sackcloth 'N' Ashes", ενώ το τελευταίο το 2003, ονόματι "Olden", συνολικά κυκλοφόρησαν 7 στούντιο άλμπουμ. H μουσική τους έχει folk, rock και gospel στοιχεία. Τον Απρίλιο του 2005, το συγκρότημα διαλύθηκε, εξ αιτίας «πολιτικών και πνευματικών διαφορών», όπως δήλωσαν. Τα μέλη τους συγκροτήματος παρέμειναν ενεργά και συνέχισαν, δημιουργώντας τα συγκροτήματα Wovenhand και Lilium.
Έντουιν της Νορθουμβρίας

Ο Έντουιν της Νορθουμβρίας ("Eadwine", περί το 586 - 12 Οκτωβρίου 632/633), βασιλιάς της Ντέιρα και της Βερνικίας (616 - 633), δύο βασιλείων τα οποία έμειναν αργότερα γνωστά ως Νορθουμβρία, ήταν γιος του Αέλα της Ντέιρα. Προσηλυτίστηκε στον χριστιανισμό και βαπτίστηκε χριστιανός (527), ενώ μετά την πτώση του στην μάχη του Χάτφιλντ Τσέιζ και τον μαρτυρικό του θάνατο τιμήθηκε ως άγιος. Ο Έντουιν είχε τουλάχιστον άλλα δυο αδέλφια. Η αδελφή του Άχα παντρεύτηκε τον Έθελφριθ της Βερνικίας και ένας άλλος ανιψιός του, ο Ερετίκ, ήταν πατέρας της Αγίας Χίλντα του Γουίτμπι και της Έρεσγουιθ. Η τελευταία υπήρξε σύζυγος του Έθελρικ, αδελφού του Άννα της Ανατολικής Αγγλίας.
Ζακ Γκι Λαφοντάν

Ο Ζακ Γκι Λαφοντάν (Jack Guy Lafontant, γεννημένος στο Πορτ ο Πρενς στις 4 Απριλίου 1961) είναι πολιτικός από την Αϊτή και πρωθυπουργός από τον Μάρτιο του 2017.
Γεώργιος Βουτσινάς

Ο Γεώργιος Βουτσινάς (1874–1938) ήταν Έλληνας δημοσιογράφος και εκδότης.
Ντάβιντ Φίνκμποονς

Ο Ντάβιντ Φίνκμποονς (ολλανδικά: David Vinckboons, Μέχελεν, βάπτ. 13 Αυγούστου 1576 - Άμστερνταμ, πριν τις 12 Ιανουαρίου 1633) ήταν Ολλανδός φλαμανδικής καταγωγής ζωγράφος, χαράκτης και σχεδιαστής της Χρυσής Ολλανδικής Εποχής στη ζωγραφική. Το όνομά του αναγράφεται επίσης και ως Vingboons, Vinghboons, Vinckebonis ή Vinckboom. Γιος του ήταν ο Γιοχάννες Φίνκμποονς, ο οποίος ασχολήθηκε με την υδατογραφία, και οι αρχιτέκτονες Γιούστους και Φίλιπ. Σύμφωνα με άλλες πηγές, ο ζωγράφος γεννήθηκε στο Μέχελεν το 1576.
Νικηφόρος Λυκάων

Ο Νικηφόρος Λυκάων ή Λαλάκων ήταν Βυζαντινός πρωτοσπαθάριος και στρατηγός της Ναϊσσού προς το 1050. Είναι γνωστός μόνο από διασωζόμενο μολυβδόβουλλό του.
Τβόροϊρι

thumb|Η εκκλησία του Τβόροϊρι
Το Τβόροϊρι (φεροϊκά: "Tvøroyri") είναι ένα χωριό των Φερόων Νήσων. Το Τβόροϊρι βρίσκεται στη βόρεια πλευρά του φιόρδ Trongisvágsfjørður, στην ανατολική ακτή του Σούντουροϊ. Το χωριό έχει 829 κατοίκους (εκτίμηση 1-2019). Το Τβόροϊρι μαζί με τα χωριά Froðba, Trongisvágur, Líðin και Øravík αποτελούν το Δήμο του Τβόροϊρι.
Η εκκλησία του Τβόροϊρι κατασκευάστηκε στη Νορβηγία και μεταφέρθηκε στο Τβόροϊρι το 1907 όπου και αποπερατώθηκε, και το 1908 λειτούργησε. Η παλιά εκκλησία μεταφέρθηκε στο Sandvík.
Give Peace a Chance

To Give Peace a Chance είναι αντιπολεμικό τραγούδι του Τζον Λένον, το οποίο κυκλοφόρησε και ως single, από τους Plastic Ono Band το 1969. Είναι το πρώτο σόλο του Λένον, ενόσω βρισκόταν ακόμα στους The Beatles. Το κομμάτι έγινε ύμνος του αμερικανικού αντιπολεμικού κινήματος κατά τη δεκαετία του 1970. 

Το κομμάτι αρχικά κυκλοφόρησε ως δημιουργία των Λένον-ΜακΚάρτνεϋ, αλλά γράφτηκε από τον Λένον, κατά τη διάρκεια της διαμαρτυρίας σε κρεβάτι με τη Γιόκο Όνο, στο Κεμπέκ του Καναδά, στο ταξίδι του μέλιτος. Επίσης, το τραγούδι πρώτη φορά ερμηνεύθηκε εκεί. Στα αμερικανικά charts Billboard Hot 100, έφτασε στο νούμερο 14, ενώ στα βρετανικά έφτασε στο νούμερο 2. Το κομμάτι από τη στιγμή της κυκλοφορίας του έχει διασκευαστεί δεκάδες φορές.
Έθελρικ της Ντέιρα

Ο Έθελρικ της Ντέιρα ("Æthelric", ... - π. 604) βασιλιάς της Ντέιρα (περί το 588 - περί το 604) ήταν μεγαλύτερος γιος και διάδοχος του Αέλα της Ντέιρα αλλά η ιστορική του ύπαρξη αμφισβητείται. Το Αγγλοσαξωνικό χρονικό στο "έγγραφο Α" αναφέρει ότι τον Αέλα της Ντέιρα διαδέχθηκε ο μεγαλύτερος γιος του Έθελρικ (588). Ο Βέδας αναφέρει αντίστοιχα ότι το έτος 604 δέχθηκε επίθεση και ανατράπηκε από τον Έθελφριθ της Βερνικίας αλλά οι συνθήκες παραμένουν ανεξιχνίαστες. Το γεγονός ότι ο Έντουιν της Νορθουμβρίας ένας από τους μικρότερους αδελφούς του Έθελρικ εξορίστηκε δείχνει ότι πραγματικά ο Έθελφριθ είχε κατακτήσει εκείνη την χρονιά την Ντέιρα και ο ίδιος ο Έθελρικ έπεσε στην μάχη. Ο Έθελφριθ κυβέρνησε τα δυο βασίλεια την Ντέρια και την Βερνικία σε ένα ενωμένο βασίλειο το οποίο ονομάστηκε Νορθουμβρία μέχρι την εποχή που σκοτώθηκε και ο ίδιος σε μάχη (616) και αποκαταστάθηκε η βασιλική δυναστεία της Ντέιρα από τον Έντουιν εξόριστο αδελφό του Έθελρικ.
Η ψυχή και το σώμα

Η ψυχή και το σώμα (πρωτότυπος τίτλος: Testről és lélekről) είναι ουγγρική δραματική ταινία του 2017 σε σκηνοθεσία και σενάριο της Ίλντικο Ένιεντι.
Όσρικ της Ντέιρα

Ο Όσρικ της Ντέιρα ("Osric", πέθανε το 634) βασιλιάς της Ντέιρα (633 - 634) ενός βασιλείου στην κεντρική Αγγλία ήταν γιος του Έθελρικ της Ντέιρα και πατέρας του Οσουίν της Ντέιρα. Διαδέχθηκε στην Ντέιρα τον πρώτο ξάδελφο του Έντουιν της Νορθουμβρίας που σκοτώθηκε σε μάχη εναντίον του Καντβαλλόν-άπ-Καντφάν βασιλιά της Γκουινέντ και του Πέντα της Μερκίας (633), ο Έντουιν ήταν βασιλιάς τόσο στην Ντέιρα όσο και στην Βερνικία. Την Βερνικία κληρονόμησε αντίστοιχα ο Έανφριθ της Βερνικίας αλλά πέθαναν και οι δυο σε μάχη μέσα σε έναν χρόνο. Ο Βέδας αναφέρει ότι αν και ο προκάτοχος του Έντουιν είχε βαπτιστεί χριστιανός και είχε ξεκινήσει την διάδοση της θρησκείας οι διάδοχοι του όταν ανέβηκαν στον θρόνο και στα δυο βασίλεια επέστρεψαν στον παγανισμό.

Ο Καντβαλλόν συνέχισε ωστόσο τις επιδρομές του στην Νορθουμβρία και στα δυο βασίλεια, ο Βέδας αναφέρει ότι ο Όσρικ πολιόρκησε τον Καντβαλλόν αλλά εκείνος "δραπέτευσε και στην συνέχεια σε μια αιφνίδια επίθεση κατέστρεψε τον ίδιο τον Όσρικ και ολόκληρο τον στρατό του".
Η χρονιά στην οποία βασίλευσε ο Όσρικ αμφισβητείται από τους ιστορικούς, και οι δυο βασιλείς δεν καταγράφονται στους καταλόγους επειδή θεωρήθηκε τεράστια ντροπή η επιστροφή τους στον παγανισμό. Το έτος που βασίλευσαν προστέθηκε στην βασιλεία του Αγίου Όσβαλντ μικρότερου αδελφού του Έανφριθ ο οποίος αμέσως μετά την ίδια χρονιά νίκησε και σκότωσε τον Καντβαλλόν κληρονομώντας τα δυο βασίλεια, τα ένωσε οριστικά στο βασίλειο της Νορθουμβρίας.
Γιος του ήταν ο μετέπειτα βασιλιάς Οσουίν της Ντέιρα.
Πράμαντα Ιωαννίνων

Τα Πράμαντα είναι ορεινό χωριό του Νομού Ιωαννίνων, αποτελεί έδρα της ομώνυμης τοπικής κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Βορείων Τζουμέρκων αποτελώντας ταυτόχρονα έδρα του. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Πραμάντων ως έδρα τόσο του δήμου όσο και του ομώνυμου πρώην δημοτικού διαμερίσματος.
Χάνιμπαλ, το ξύπνημα του Κακού

Το Χάνιμπαλ, το ξύπνημα του Κακού "(Hannibal Rising)" είναι μυθιστόρημα (ψυχολογικό θρίλερ) του αμερικανού μυθιστοριογράφου Τόμας Χάρις που εκδόθηκε τον Δεκέμβριο του 2006. 

Το μυθιστόρημα αναφέρεται στην παιδική και νεανική ηλικία του πρωταγωνιστή του, αλλά και πρωταγωνιστή και των υπόλοιπων βιβλίων του Χάρις, του διαβόητου ψυχίατρου-κανίβαλου και κατά συρροήν δολοφόνου "Χάνιμπαλ Λέκτερ". Παράλληλα σχεδόν με το βιβλίο ο Χάρις έγραψε και το σενάριο για την κινηματογραφική διασκευή του που κυκλοφόρησε με τον ίδιο τίτλο "Hannibal Rising", (ελληνικός τίτλος "«Χάνιμπαλ, η Αρχή"») το 2007. 

Στην Ελλάδα το βιβλίο κυκλοφόρησε το 2007. (ISBN 978-960-450-887-7).
Daily Graphic

Η Daily Graphic ("An Illustrated Evening Newspaper") ήταν η πρώτη καθημερινή εικονογραφημένη αμερικανική εφημερίδα. Ιδρύθηκε στη Νέα Υόρκη το 1873 από τους Καναδούς χαράκτες Ζορζ-Εντουάρ Ντεσμπαρά και Ουίλιαμ Λέγκο και άρχισε να εκδίδεται τον Μάρτιο της ίδιας χρονιάς. Συνέχισε να εκδίδεται μέχρι τις 23 Σεπτεμβρίου του 1889.
Ντέιρα

thumb|right|250px|Η θέση της Ντέιρα στις ανατολικές ακτές της Βρετανίας τον 7ο αιώνα.
Η Ντέιρα ήταν ένα Κέλτικο βασίλειο το οποίο καταγράφεται για πρώτη φορά από τους Αγγλοσάξονες (559) και διήρκησε μέχρι το 664. Στην βόρεια Αγγλία καταγράφεται με τον ίδιο τρόπο επίθεση Άγγλων πολεμιστών το τρίτο τέταρτο του 5ου αιώνα στην κοιλάδα του Ντέρβεντ. Τα όρια της επεκτείνονταν από τον Χάμπερ μέχρι τον Τί και από την θάλασσα μέχρι τα δυτικά της κοιλάδας της Γιορκ δηλαδή στις ανατολικές Βρετανικές ακτές νότια από την Βερνικία, συγχωνεύτηκε αργότερα με το βασίλειο της Βερνικίας δημιουργώντας το ευρύτερο ηγεμονικό βασίλειο της Νορθουμβρίας.
Το όνομα της είναι Κέλτικη προέλευση από την Βρετανική πόλη "Νταρού" που μεταφράζεται ως "δρυς", σε κάθε περίπτωση αναφέρεται στον "λαό των Ντερβάντ", η σημερινή πόλη Ντουάρ προέρχεται από την ίδια λέξη. 

Ο συγγραφέας του 12ου αιώνα Σιμεών του Νταρχάμ αναφέρει ότι επεκτεινόταν από τον Χάμπερ μέχρι τον Τί αλλά η γη βόρεια του Τί ήταν άχρηστη, το βασίλειο επικεντρώθηκε γύρω από την πρωτεύουσα Εμπορακούμ το οποίο ονομαζόταν Εβρώ, το όνομα το πήρε από τον βασιλιά Έντουιν.
Ο πρώτος Άγγλος βασιλιάς της Ντέιρα που καταγράφεται τον 6ο αιώνα ήταν ο Αέλα της Ντέιρα τον 6ο αιώνα μετά την κατάκτηση της περιοχής από τους Βρετανούς (581). Μετά τον θάνατο του η Ντέιρα υποτάχθηκε στον Έθελφριθ της Βερνικίας που ένωσε τα δυο βασίλεια στην Νορθουμβρία, ο Έθελφριθ βασίλευσε μέχρι την άνοδο του γιου του Αέλα Έντουιν της Νορθουμβρίας (617) που βασίλευσε στα δυο ενωμένα βασίλεια μέχρι το 633.
Ο Όσρικ της Ντέιρα ανιψιός του Έντουιν βασίλευσε στην Ντέιρα μετά τον Έντουιν αλλά ο γιος του Οσουίν της Ντέιρα θανατώθηκε από τον Οσουί της Νορθουμβρίας (651), τα επόμενα χρόνια η Ντέιρα κυβερνήθηκε από τον Έθελβαλντ της Ντέιρα γιο του Αγίου Όσβαλντ.
Ο Βέδας έγραψε για την Ντέιρα στο έργο του "Εκκλησιαστική Ιστορία" που ολοκληρώθηκε το 731.
Κουνινά Αχαΐας

Η Κουνινά είναι ορεινός οικισμός του Νομού Αχαΐας, αποτελεί έδρα της ομώνυμης τοπικής κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Αιγιαλείας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Αιγίου ως έδρα του ομώνυμου πρώην δημοτικού διαμερίσματος.

Παλιότερα ονομαζόταν και Κοινινά, ονομασία που διορθώθηκε στην σημερινή την 16/10/1940.
Deutschland 83

Το Deutschland 83 ή Deutschland83 είναι γερμανική τηλεοπτική σειρά που προβλήθηκε το 2015 και ολοκληρώθηκε σε 8 επεισόδια. 

Η ιστορία τοποθετείται στο 1983 και επικεντρώνεται στον αξιωματικό της Λαοκρατικής Δημοκρατίας της Γερμανίας, Μάρτιν Ράουχ, τον οποίο στέλνει η Στάζι σε ειδική αποστολή στη Δυτική Γερμανία και συγκεκριμένα στην Bundeswehr. Στη σειρά παρουσιάζεται η ένταση μεταξύ Δυτικής και Ανατολικής Γερμανίας, καθώς και ο φόβος για τη διεξαγωγή Τρίτου Παγκοσμίου Πολέμου.

Η σειρά είχε επιτυχία και προβλήθηκε και εκτός Γερμανίας. Κέρδισε πολλά βραβεία, μεταξύ αυτών το Διεθνές Βραβείο Emmy, τη Χρυσή Κάμερα και το βραβείο Grimme.

Έχουν ανακοινωθεί οι συνέχειες της σειράς, το "Deutschland 86" και το "Deutschland 89".
Οσουίν της Ντέιρα

Ο Οσουίν της Ντέιρα ("Oswine", ... - 20 Αυγούστου 651) βασιλιάς της Ντέιρα (644 - 651) στις κεντρικές ακτές της ανατολικής Αγγλίας ήταν γιος του Όσρικ της Ντέιρα. Ο Οσουίν διαδέχθηκε στην Ντέιρα τον Άγιο Όσβαλντ ο οποίος έπεσε στην μάχη του Μάζερφιλντ, η επιλογή του έγινε ύστερα από απαίτηση των κατοίκων της Ντέιρα διαιρώντας για άλλη μια φορά την Νορθουμβρία, ο Οσουί της Νορθουμβρίας ήταν ο διάδοχος του στην βορινότερη Βερνικία. Ύστερα από 7 χρόνια ειρήνης ο Οσουί κήρυξε τον πόλεμο στον Οσουίν, ο Οσουίν αρνήθηκε τον πόλεμο και οπισθοχώρησε στο Τζίλλινγκ στην οικία του φίλου του κόμη Χούμβαλντ. Ο Χούμλαντ ωστόσο τον πρόδωσε και κάλεσε τους στρατιώτες του Οσουί οι οποίοι τον θανάτωσαν.
Χαρίτων Χαριτωνίδης

Ο Χαρίτων Χαριτωνίδης του Χαραλάμπους (1878 – 8 ή 9 Μαΐου 1954) ήταν Έλληνας κλασικός φιλόλογος, καθηγητής στο Αριστοτέλειο Πανεπιστήμιο Θεσσαλονίκης και ακαδημαϊκός.
Άλφριθ

Ο Άλφριθ ("Alhfrith", περί το 630 - περί το 664) βασιλιάς της Ντέιρα (655 - 664) ήταν μεγαλύτερος γιος του Οσουί της Νορθουμβρίας και της πρώτης συζύγου του Ρίμμελθ εγγονής του βασιλιά Ράν του Ρέγκεντ, το ζεύγος είχε άλλη μια κόρη την Άλφλιντ και τα δύο παιδιά γεννήθηκαν την δεκαετία του 630. Διορίστηκε από τον πατέρα του υποτελής βασιλιάς της Ντέιρα μετά τον θρίαμβο στην μάχη του Βινβάεντ στην οποία έπεσε ο Πέντα της Μερκίας (655), στην συνέχεια εκθρονίστηκε ο προηγούμενος βασιλιάς Έθελβαλντ της Ντέιρα ο οποίος ήταν στο παρελθόν σύμμαχος του Πέντα. Ο Άλφριθ διαφώνησε έντονα με τον πατέρα του στην "Σύνοδο του Ουίτμπι" (664) για τα θρησκευτικά θέματα, ύστερα από αυτό εξαφανίστηκε από τις ιστορικές πηγές. Στις αρχές της δεκαετίας του 650 όταν ήταν νέος άντρας ο πατέρας του τον πάντρεψε με την Κίνεμπουρ κόρη του μεγάλου του αντιπάλου Πέντα της Μερκίας, αμέσως μετά η αδελφή του Άλφλιντ παντρεύτηκε τον γιο του Πέντα Πεάντα της Μερκίας, η Άλφλιντ πιστή χριστιανή ανάγκασε τον Πεάντα να βαπτιστεί χριστιανός. 

Οι σχέσεις του Οσουί με τον Πέντα παρά τον γάμο των παιδιών τους παρέμεναν τεταμένες, ο Πέντα επιτέθηκε με έναν μεγάλο στρατό στην Βερνικία (655). Σύμμαχος του Πέντα ήταν ο ανιψιός του Οσουί Έθελβαλντ ο οποίος ήταν εκείνη την εποχή βασιλιάς της Ντέιρα, ο Οσουί θεωρούσε την Ντέιρα δικό του βασίλειο και ήθελε τον οποιοδήποτε βασιλιά της χώρας υποτελή του. Οι δυο στρατοί συναντήθηκαν στην "μάχη του Βινβάεντ", την κρίσιμη στιγμή ο Έθελβαλντ αποχώρησε, ο στρατός του Πέντα αποδυναμώθηκε σοβαρά, ο ίδιος ηττήθηκε και σκοτώθηκε. Η μεγάλη νίκη επέτρεψε στον πατέρα του να αποκτήσει ολοκληρωτική εξουσία στην Ντέιρα και να τοποθετήσει τον μεγαλύτερο γιο του Άλφριθ ο οποίος ήταν περίπου 25 ετών υποτελή βασιλιά. Οι αντιστάσεις απέναντι στον Οσουί ωστόσο δεν σταμάτησαν αφού και ο ίδιος ο Άλφριθ διεκδικούσε την ανεξαρτησία του.
Ζαν Ρισέ

Ο Ζαν Ρισέ ("Jean Richer", περ. 1630-1696) ήταν Γάλλος αστρονόμος και βοηθός («élève astronome») στη Γαλλική Ακαδημία Επιστημών, υπό τον Τζοβάνι Ντομένικο Κασίνι. Αναφέρεται και ως μαθηματικός.

Μεταξύ του 1671 και του 1673 ο Ρισέ διεξήγε πειράματα και αστρονομικές παρατηρήσεις στην Καγιέν της Γαλλικής Γουιάνας, ως απεσταλμένος της Γαλλικής Ακαδημίας Επιστημών. Οι παρατηρήσεις και μετρήσεις του που αφορούσαν τον πλανήτη Άρη κατά την ευνοϊκή αντίθεσή του, συνδυαζόμενες με αυτές που έγιναν ταυτοχρόνως στο Παρίσι από τον Κασίνι, οδήγησαν στην πρώτη βασιζόμενη σε δεδομένα εκτίμηση της αποστάσεως Γης-Άρη, η οποία στη συνέχεια χρησιμοποιήθηκε για να υπολογισθεί η απόσταση Γης-Ήλιου (η Αστρονομική μονάδα).

Κατά τη διάρκεια της παραμονής του εκεί, ο Ρισέ μέτρησε επίσης το μήκος ενός εκκρεμούς με ημιπερίοδο ενός δευτερολέπτου, βρίσκοντας ότι ήταν 1,25 "ligne" (2,8 χιλιοστά του μέτρου) μικρότερο σε μήκος από όσο στο Παρίσι. Αργότερα ο Ισαάκ Νεύτων σχολίασε ότι αν (όπως είχε υποστηρίξει) η δύναμη της βαρύτητας ανάμεσα σε δύο σώματα μειώνεται ανάλογα με το τετράγωνο της αυξήσεως της μεταξύ τους αποστάσεως, τότε το προφανές συμπέρασμα από τις μετρήσεις του Ρισέ ήταν ότι η Καγιέν απείχε περισσότερο από το κέντρο της Γης από ό,τι το Παρίσι, όπου είχαν πραγματοποιηθεί οι πρώτες τέτοιες μετρήσεις. Επομένως η Γη δεν ήταν δυνατό να είναι σφαιρική, αλλά έπρεπε να είναι εξογκωμένη κοντά στον ισημερινό, όπου βρισκόταν η Γαλλική Γουιάνα. Μπορεί να υποστηριχθεί ότι ο Ρισέ υπήρξε ο πρώτος άνθρωπος που παρατήρησε μία μεταβολή στο μέτρο της επιταχύνσεως της βαρύτητας πάνω στην επιφάνεια της Γης, θεμελιώνοντας έτσι τον κλάδο της βαρυτομετρίας. Πραγματοποίησε επίσης παρατηρήσεις των ζώων της περιοχής.

Η επιστροφή του Ρισέ στο Παρίσι το 1673 εορτάσθηκε δεόντως και του δόθηκε ο τίτλος του «Βασιλικού Μηχανικού», αλλά η δημοσίευση των ευρημάτων του μετά την ανάλυσή τους καθυστέρησε για άγνωστη αιτία, μέχρι το 1679, όταν ένα έργο υπό τον τίτλο "Observations Astronomiques et Physiques Faites en L'Isle de Caïenne par M. Richer, de l'Academie Royale des Sciences" κυκλοφόρησε με συγγραφέα τον Ρισέ. Λίγο αργότερα, του ανατέθηκε ένα πρόγραμμα μηχανικής στη Γερμανία. Δεν είναι γνωστό κάτι για το υπόλοιπο της ζωής του. Σύμφωνα με τους περισσότερους βιογράφους του, πέθανε στο Παρίσι σε ηλικία περίπου 66 ετών.
Έλφγουιν της Ντέιρα

Ο Έλφγουιν της Ντέιρα ("Ælfwine", περί το 661 - 679) βασιλιάς της Ντέιρα (670 - 679) ήταν γιος του Οσουί της Νορθουμβρίας και αδελφός του Έγκφριθ της Νορθουμβρίας. Μετά την άνοδο στον θρόνο της Νορθουμβρίας του Έγκφριθ (670) ο Έλφγουιν ο οποίος ήταν τότε μικρό παιδί τοποθετήθηκε υποτελής βασιλιάς στην Ντέιρα, προοριζόταν επιπλέον και διάδοχος του άτεκνου αδελφού του Έλφγουιν. Ο Έλφγουιν ωστόσο έπεσε στην "μάχη του Τρέντ" εναντίον της Μερκίας (679), ο θάνατος του παραλίγο να φέρει μεγάλη κλιμάκωση των συγκρούσεων, τελικά επανήλθε η ηρεμία με την επέμβαση του αρχιεπισκόπου του Καντέρμπερι Θεόδωρου και η Μερκία πλήρωσε μεγάλη χρηματική αποζημίωση για τον φόνο του Έλφγουιν. Ο Βέδας σχετικά με το περιστατικό γράφει :

"Τον ένατο χρόνο της βασιλείας του Έγκφριθ μια μεγάλη μάχη έγινε ανάμεσα στον ίδιο και στον Έθελρεντ της Μερκίας κοντά στον ποταμό Τρέντ, στην μάχη σκοτώθηκε ο αδελφός του βασιλιά Έλφγουιν ένας νέος 18 ετών, πολύ αγαπητό στην χώρα του ενώ ο Έθελρεντ είχε παντρευτεί την αδελφή του Όσθριθ. Το τραγικό γεγονός παραλίγο να φέρει αιματηρό πόλεμο ανάμεσα στα δυο έθνη αλλά ο αρχιεπίσκοπος Θεόδωρος πιστός στον θεό ζήτησε την βοήθεια του για να μην γίνει η μεγάλη αιματοχυσία. Οι προσευχές του εισακούστηκαν από τον θεό, κλείστηκε ειρήνη ανάμεσα στους δυο βασιλείς και κανένας άντρας δεν σκοτώθηκε, ο Έγκφριθ δέχτηκε μονάχα μια χρηματική αποζημίωση για τον φόνο του αδελφού του. Η ειρήνη συνεχίστηκε για πολλά χρόνια ακόμα ανάμεσα στους δυο βασιλείς και τους δυο λαούς".
Βίνλαντ

Βίνλαντ, Βάινλαντ ή Γουίνλαντ (Αρχαία Σκανδιναβική Γλώσσα: "Vínland," σημαίνει "η Γη της Αμπέλου"), είναι η παραθαλάσσια περιοχή της Βόρειας Αμερικής η οποία εξερευνήθηκε από τους Βίκινγκ, όπου ο Ισλανδός εξερευνητής Λέιφ Έρικσον αποβιβάσθηκε πρώτη φορά το έτος 1000 Κ.Ε., περίπου πέντε αιώνες πριν από τα ταξίδια του Χριστόφορου Κολόμβου και του Τζον Κάμποτ. "Βίνλαντ" ήταν το όνομα που δόθηκε στην Βόρεια Αμερική ως προς την έκταση που εξερευνήθηκε από τους Βίκινγκ, κατά πάσα πιθανότητα συμπεριλαμβανομένης και της Νέας Γης και του Κόλπου του Αγίου Λαυρεντίου μέχρι και του βορειοανατολικού Νιου Μπράνσγουικ (όπου εντοπίζονται και τα ομώνυμα αμπέλια).

Το 1960, αρχαιολογικά ευρήματα οικισμού Βίκινγκ στην Βόρεια Αμερική (πλησίον της Γροιλανδίας) ανακαλύφθηκαν στην τοποθεσία Λ'ανς ο Μέντοους στο βορειότερο άκρο της νήσου της Νέας Γης. Πριν από τα αρχαιολογικά ευρήματα, η Βίνλαντ ήταν γνωστή μόνο από τα παλαιά Σκανδιναβικά Έπη και την μεσαιωνική ιστοριογραφία. Η ανακάλυψη του 1960 οριστικώς απέδειξε την προ-κολομβιανή αποίκιση της αμερικανικής ηπείρου από τους Βίκινγκ. Η τοποθεσία Λ'Ανς ο Μέντοους ("L'Anse aux Meadows") πιθανώς ανταποκρίνεται στον οικισμό "Στράουμφιερδ (Straumfjörð") ο οποίος αναφέρεται στα σκανδιναβικά έπη (saga) του Έρικ του Ερυθρού.
Ζακ-Αρσέν ντ' Αρσονβάλ

Ο Ζακ-Αρσέν ντ' Αρσονβάλ ("Jacques-Arsène d'Arsonval", 8 Ιουνίου 1851 – 31 Δεκεμβρίου 1940) ήταν Γάλλος ιατρός, φυσικός και εφευρέτης του ομώνυμου γαλβανόμετρου κινητού πηνίου, καθώς και του αμπερόμετρου με θερμοζεύγος. Υπήρξε επίσης σημαντική η συμβολή του στο νεοπαγές τότε πεδίο της ηλεκτροφυσιολογίας, δηλαδή της μελέτης των αποτελεσμάτων του ηλεκτρισμού πάνω στους βιολογικούς οργανισμούς.
Feeling Good

Το Feeling Good (γνωστό και ως Feelin' Good) είναι ένα τραγούδι, του 1964, το οποίο γράφτηκε από τους Άγγλους συνθέτες Άντονι Νιούλι και Λέσλι Μπρίκους, για το μιούζικαλ "The Roar of the Greasepaint – The Smell of the Crowd". Πρώτη φορά ερμηνεύθηκε επί σκηνής από τον Cy Grant, το 1964, κατά τη διάρκεια του βρετανικού τουρ της παράστασης. Το 1965, το κομμάτι απέκτησε περισσότερη δημοτικότητα, όταν το διασκεύασε, η Νίνα Σιμόν, και το συμπεριέλαβε στον δίσκο της "I Put a Spell on You", το single (το οποίο κυκλοφόρησε το 1994) έφτασε έως και το νούμερο 40 των βρετανικών charts. Κατόπιν, το κομμάτι δέχτηκε δεκάδες διασκευές.
Here Without You

To Here Without You είναι ένα τραγούδι του αμερικανικού rock συγκροτήματος 3 Doors Down, το οποίο συμπεριλήφθηκε στον δίσκο "Away from the Sun", το 2002. Το 2003, κυκλοφόρησε και ως single, το τρίτο από τον εν λόγω δίσκο. Πρόκειται για ένα από τα πιο γνωστά και επιτυχημένα τραγούδια του σχήματος, με το single να φτάνει το νούμερο 5 στα αμερικανικά "Billboard Hot 100". Επίσης, στις Ηνωμένες Πολιτείες έγινε τέσσερις φορές πλατινένιο. Το τραγούδι έλαβε περισσότερη δημοτικότητα κατά τις αρχές του Πολέμου στο Ιράκ, αφού έγινε "ύμνος" τρόπον τινά, στις οικογένειες και στους φίλους των στρατιωτών που πήγανε να πολεμήσουν.
Αλεσσάντρα Τσελλέτι

μικρογραφία|Alessandra Celletti
Η Αλεσσάντρα Τσελλέτι (Alessandra Celletti) (γενν. 6 Ιουνίου 1966) είναι Ιταλίδα πιανίστρια, τραγουδίστρια, τραγουδοποιός και συνθέτης της κλασικής μουσικής. Προέρχεται από ένα καθαρά κλασσικό υπόβαθρο,αποφοιτώντας απο το Ωδείο της Santa Cecillia της Ρώμης.Τελειοποίησε τις σπουδές της με τον Vera Gobbi Belcredi. Έχει παίξει στην Ιταλία,στην Αγγλία,στην Γερμανία, στην Πορτογαλία,στην Δανία,στην Τσεχία,στην Αυστρία,στην Ισπανία,στις Η.Π.Α.,στη Μοζαμβίκη,στην Τυνησία,στην Ινδία. Το 2006 κυκλοφόρησε το άλμπουμ «Ποιός θα μου δώσει φτερά». 

Στο ρεπερτόριο της περιλαμβάνονται συνθέσεις των:Erik Satie,Claude Debussy,Maurice Ravel,Baldassarre Galuppi,Lions Janacek,Gurdjieff, / De Hartmann,Scott Joplin,John Cage,and Phillip Glass. Το 2007 δημοσίευσε το «The Golden Fly[9]» with stamp Kha Records. Το 2008 το άλμπουμ «Way Out» with English stamp LTM ,Cui Sound,με μίξη ήχων:πιάνου,κρουστών,φωνής. Η Celletti έχει συνεργαστεί με την Σουηδέζα εννοιολογικό καλλιτέχνη Pavlina Wallenberg Olsson,τον σαξοφωνίστα Nicola Alesini,τον ντράμερ Marcello Piccinini,τον ποιητή Beppe Costa,τον πολυτάλαντο Louka Venitucci,τον διπλό μπασίστα Daniel Ercoli,τον βιολιστή Maurizio Mansueti,τον ντράμερ Charles Hayward,τον συνθέτη Lawrence Bala,τον ηθοποιό Flavio Bucci,τον χορευτή Gloria Pomardi,τον καλλιτέχνη Giorgio Andreotta Calo,τον καλλιτέχνη Ray Caesar,τον Άγγλο συνθέτη Mark Tranmer (γνωστός και ως GNAC),με τον οποίο δημοσίευσε το άλμπουμ «Οι Ερυθρές Σελίδες ». Επίσης με τον συνθέτη της σύγχρονης πειραματικής μουσικής,Hans Joachim Roedelius με τον οποίο φτιάξαμε ετικέτα διαφάνεια για την Β. Αμερική το 2009,και έχει συνθέσει το άλμπουμ «Sustanza»,της ελπίδας τα οφέλη. 

Το 2011 η Celletti δημοσιεύει το δέκατο τρίτο (13ο) άλμπουμ της με τίτλο:«Crazy Girl Blue »,παράλληλα δημοσιεύει «Σκίτσα της Sacagawea» σε περιορισμένο αριθμό αντιτύπων,μόλις 200 αριθμημένα.Το συγκεκριμένο έργο είναι αφιερωμένο στην Αμερικανίδα Native ηρω'ι'δα Sacagawea. 

Το 2011 η Celletti συνέθεσε μαζί με την Γερμανίδα υπερρεαλιστή καλλιτέχνη Jaan Patterson,το soundtrack - λεύκωμα που συνοδεύει την κυκλοφορία του μυθιστορήματος του George Bataille «W.C.»,για τον εκδότη της Transeuropa. Το 2016 η Alessandra Celletti κυκλοφόρησε το έργο Working on Satie,ένα έργο μαζί με τον εικαστικό καλλιτέχνη Onze. Το έργο χάρη στην εκστρατεία του crowdfunding,έγινε CD και DVD, και έκανε ρεκόρ πωλήσεων στο φεστιβάλ Romaeuropa 2016.
Γιώργος Γούσιας

Ο Γιώργος Γούσιας (πραγματικό όνομα Γεώργιος Βοντίτσος, 1912 ή 1915 — 15 Δεκεμβρίου 1979) ήταν Έλληνας πολιτικός, ηγετικό στέλεχος και μέλος του Πολιτικού Γραφείου του ΚΚΕ, βασικός συνεργάτης του Νίκου Ζαχαριάδη κατά την περίοδο του εμφυλίου πολέμου.
Suspicious Minds

To Suspicious Minds είναι ένα τραγούδι που γράφτηκε και ερμηνεύτηκε πρώτη φορά από τον Αμερικανικό μουσικό Μαρκ Τζέιμς. Η συγκεκριμένη εκτέλεση δεν είχε κάποια επιτυχία και έτσι το 1969 δόθηκε στον Έλβις Πρίσλεϊ. Η εν λόγω έκδοση έγινε μεγάλη εισπρακτική επιτυχία. Είναι ένα από τα πιο αναγνωρίσιμα τραγούδια του Πρίσλεϊ, φτάνοντας και στο νούμερο 1 των αμερικανικών "Billboard Hot 100" και το single έγινε πλατινένιο στις Ηνωμένες Πολιτείες. Το περιοδικό "Rolling Stone" το συμπεριέλαβε στη λίστα του με τα 500 Σπουδαιότερα Τραγούδια όλων των εποχών, κατατάσσοντάς στην 91η θέση. Το κομμάτι έκτοτε έχει διασκευαστεί δεκάδες φορές.
NGC 4697

O NGC 4697 (γνωστός στους ερασιτέχνες αστρονόμους και ως Caldwell 52) είναι ελλειπτικός γαλαξίας που απέχει περί τα 40 ως 50 εκατομμύρια έτη φωτός από τη Γη και βρίσκεται στην Παρθένο (αστερισμό). Ωστόσο δεν ανήκει στο καθαυτό Σμήνος Γαλαξιών της Παρθένου: αποτελεί μέλος της «Ομάδας του NGC 4697», μιας ομάδας γαλαξιών που περιλαμβάνει αρκετούς πολύ μικρότερους γαλαξίες, καθώς και τον NGC 4731, και είναι μία από τις πολλές ομάδες που αποτελούν μία νότια επέκταση του "Υπερ"σμήνους γαλαξιών της Παρθένου.

Η απόσταση του NGC 4697 από τη Γη δεν είναι γνωστή με κάποια ακρίβεια: Διάφορες μετρήσεις έχουν δώσει τιμές για αυτή από 28 μέχρι 76 εκατομμύρια έτη φωτός. Σύμφωνα με την Εξωγαλαξιακή Βάση Δεδομένων της NASA, ο μέσος όρος αυτών των μετρήσεων είναι περίπου 38 εκατομμύρια έτη φωτός, ενώ κατά τη βάση δεδομένων SIMBAD η απόσταση είναι περίπου 50 εκατομμύρια έτη φωτός.

Στο κέντρο του γαλαξία υπάρχει μαύρη τρύπα μεγάλης μάζας. Η μάζα της έχει εκτιμηθεί από 160 μέχρι 190 εκατομμύρια ηλιακές μάζες.
Σταθερή Ώρα Ισραήλ

Η Σταθερή Ώρα Ισραήλ (IST) (εβραϊκά: שעון ישראל‎ She'on Yisra'el, μετάφραση: "Ώρα Ισραήλ") είναι η τυποποιημένη ζώνη ώρας στο Ισραήλ. Είναι δύο ώρες μπροστά από την Συντονισμένη Παγκόσμια Ώρα (UTC+02:00).
Νάσουα

Η Νάσουα (αγγλ. Nashua) είναι μια πόλη στην κομητεία Χίλσμπορο (Hillsborough) του Νιου Χάμσαϊρ στις Ηνωμένες Πολιτείες. Από την απογραφή του 2010, η Νάσουα είχε συνολικό πληθυσμό 86.494 κατοίκων, καθιστώντας τη δεύτερη μεγαλύτερη πόλη στην πολιτεία μετά το Μάντσεστερ. Από το 2016 ο πληθυσμός είχε αυξηθεί σε περίπου 87.882 κατοίκους.
Χτισμένο γύρω από την πλέον απομακρυσμένη κλωστοϋφαντουργία, τις τελευταίες δεκαετίες έχει σαρωθεί στην οικονομική ανάπτυξη του νότιου Νιου Χάμσαϊρ, ως τμήμα της περιοχής της Βοστόνης. Η Νάσουα ονομάστηκε δύο φορές ως «Καλύτερο μέρος για να ζήσεις στην Αμερική» στις ετήσιες έρευνες του περιοδικού Money. Είναι η μόνη πόλη που έλαβε την πρώτη θέση στην κατάταξη δύο φορές - το 1987 και το 1998.
Οι Τριδυμούλες

Οι Τριδυμούλες (στην Καταλανική "Les tres bessones", στην Ισπανική "Las tres mellizas") είναι μια σειρά από κινούμενα σχέδια, που βασίζονται στις ιστορίες που δημιουργούνται από το Roser Capdevila.
Λουίζα Αδελαΐδα της Ορλεάνης

Η Λουίζα Αδελαΐδα της Ορλεάνης ("Μαρία Λουίζα Αδελαΐδα", 13 Αυγούστου 1698 - 10 Φεβρουαρίου 1743) ήταν η τρίτη κόρη του Φιλίππου Β΄ της Ορλεάνης και της Φραγκίσκης Μαρίας των Βουρβόνων, νομιμοποιημένης κόρη του Λουδοβίκου ΙΔ΄ της Γαλλίας και της ερωμένης του, Αθηναΐδας, Μαρκησίας του Μοντεσπάν. Ήταν ηγουμένη του Τσελ.
Sweet Emotion

To Sweet Emotion είναι ένα τραγούδι του αμερικανικού hard rock συγκροτήματος Aerosmith, το οποίο συμπεριλήφθηκε στον δίσκο τους "Toys in the Attic", του 1975. Τον Μάιο του 1975 κυκλοφόρησε και ως single, το πρώτο από τον εν λόγω δίσκο και πρόκειται για ένα από τα πιο γνωστά τραγούδια του σχήματος. Το κομμάτι γράφτηκε από τους Στίβεν Τάιλερ και Τομ Χάμιλτον. Για την προώθηση του κομματιού είχε γυριστεί και video clip. Το κομμάτι έως και σήμερα θεωρείται επιτυχημένο, καθώς έχει πουλήσει πάνω από 3 εκατομμύρια digital downloads. To περιοδικό "Rolling Stone", το συμπεριέλαβε στον κατάλογο του με τα 500 Σπουδαιότερα Τραγούδια όλων των εποχών, κατατάσσοντας το στην 408η θέση.
Ρακέλ Μορέλ

H Ρακέλ Μορέλ (προφορά: [rakel moɾeʎ], "Raquel del Rosario Ruiz Morell", γενν. 4 Φεβρουαρίου 1959) είναι Μεξικανή ηθοποιός, η οποία έγινε περισσότερο γνωστή από την τηλενουβέλα "Esmeralda".

Γεννήθηκε στη Μορέλια το 1959. Είναι παντρεμένη με τον κινηματογραφιστή Φερνάντο Νέσμε, αλλά δεν έχουν αποκτήσει παιδιά. Ενδιαφέρεται αρκετά για την αστρολογία. Αν και γεννημένη καθολική έχει ασπαστεί την Σερβική Ορθόδοξη Εκκλησία για προσωπικούς λόγους.
Γιαν φαν ντεν Χούκε

Ο Γιαν φαν ντεν Χούκε (φλαμανδικά: Jan van den Hoecke(συναντάται επίσης και ως: Johannes van den Hoecke, Jan van der Hoecke, Jan Van den Hoecke, Jan van Hoek, Jan van Hoeck, Jan Vanhoek, βαπτιστικό όνομα ως 'Giovanni' στην Ιταλία, 4 Αυγούστου 1611 – 1651)) ήταν Φλαμανδός ζωγράφος, σχεδιαστής και σχεδιαστής ταπισερί. Ήταν ένας από τους βασικούς βοηθούς στο εργαστήριο του Πέτερ Πάουλ Ρούμπενς κατά τη δεκαετία του 1630. Αργότερα ταξίδεψε στην Ιταλία, διαμένοντας επί μία δεκαετία στη Ρώμη. Στη συνέχεια εργάστηκε ως Αυλικός ζωγράφος αρχικά στη Βιέννη και ύστερα στις Βρυξέλλες. Ήταν πολυσχιδής καλλιτέχνης, που δημιούργησε προσωπογραφίες αλλά και ιστορικούς και αλληγορικούς πίνακες.
Der Hölle Rache kocht in meinem Herzen

Der Hölle Rache kocht in meinem Herzen (ή, απλά, Der Hölle Rache) είναι άρια που τραγουδιέται από τη Βασίλισσα της Νύχτας, στο δεύτερο μέρος της όπερας του Μότσαρτ, "Ο Μαγικός Αυλός" ("Die Zauberflöte"). Το θέμα της άριας είναι η εξαγριωμένη Βασίλισσα, που τοποθετηθεί μαχαίρι στα χέρια της κόρης της Παμίνα και την εξωθεί στο να δολοφονήσει τον Ζαράστρο, εχθρό της Βασίλισσας, ρίχνοντας κατάρες και πόνο στην κόρη της, αν αρνηθεί. Η "Der Hölle Rache" είναι μία από τις γνωστότερες άριες στην ιστορία της όπερας, αξιομνημόνευτη για το γρήγορο βήμα της και την απειλητική μεγαλοπρέπεια της. Η πρώτη τραγουδίστρια που ερμήνευσε την άρια ήταν η Ζοζέφα Βέμπερ, νύφη του Μότσαρτ, η οποία ήταν 32 ετών κατά αυτήν την εποχή.
Βάλτερ Μπουχ

Ο Βάλτερ Μπουχ (, 24 Οκτωβρίου 1883 – 12 Νοεμβρίου 1949) ήταν Γερμανός στρατιωτικός, πολιτικός και ναζιστής αξιωματούχος. Ως πρόεδρος της Uschla ("Untersuchungs- und Schlichtungsausschuss", Επιτροπή Διερεύνησης και Διαιτησίας), της πειθαρχικής επιτροπής του Εθνικοσοσιαλιστικού Κόμματος (NSDAP) και πρόεδρος του εσωκομματικού ανώτατου δικαστηρίου, υπήρξε μια από τις πιο ισχυρές προσωπικότητες της Ναζιστικής Γερμανίας. Ως αρχιδικαστής του Ναζιστικού Κόμματος είχε το δικαίωμα να επιβάλει στα μέλη όποια πειθαρχική ποινή έκρινε, μέχρι και την αποπομπή, χωρίς η απόφαση του να μπορεί να αμφισβητηθεί από κανέναν, πλην του Αδόλφου Χίτλερ προσωπικά. Λέγεται ότι ο Μπουχ υπήρξε ένας από τους μόλις τρεις ανθρώπους που είχαν αποκτήσει το προνόμιο να αντιτείνουν στο Φύρερ τις θέσεις τους, σε περίπτωση που δε συμφωνούσαν μαζί του. Ο Μπουχ ήταν πεθερός του Μάρτιν Μπόρμαν, ο οποίος είχε νυμφευθεί την κόρη του Γκέρντα, προκειμένου να ανέλθει στην ιεραρχία του εθνικοσοσιαλιστικού καθεστώτος, μέσω της εισόδου του στο στενό κύκλο του Χίτλερ.
Στίβεν Τάιλερ

Ο Στίβεν Τάιλερ (αγγλικά: "Steven Tyler", 26 Μαρτίου 1948) είναι Αμερικανός τραγουδιστής, τραγουδοποιός, πολυοργανοπαίχτης και πρώην κριτής σε μουσικά τηλεοπτική ριάλιτι. Περισσότερο γνωστός είναι ως ο βασικός τραγουδιστής του βοστονέζικου hard rock συγκροτήματος Aerosmith. Καμιά φορά του αποδίδεται ο τίτλος του "Δαίμονα των Κραυγών"¨, εξ αιτίας των υψηλών συχνοτήτων και της έκτασης της φωνής του. Γνωστός είναι και για την ιδιαίτερη σκηνική του παρουσία. 

Ο Τάιλερ ξεκίνησε να γίνεται γνωστός τη δεκαετία του 1970, μετά από μερικά επιτυχημένα singles, των Aerosmith, όπως το Walk This Way, Dream On και το Sweet Emotion. Κατά την περίοδο αυτή, όμως, ξεκίνησε και τις καταχρήσεις και εξ αιτίας αυτών το συγκρότημα άρχισε να πέφτει. Τον ίδιο δρόμο είχε ακολουθήσει και ο Τζο Πέρι, μέλος του σχήματος, κι έκτοτε τους ονόμασαν Toxic Twins. Το 1986, ο Τάιλερ ολοκλήρωσε την αποτοξίνωση του, και το συγκρότημα έλαβε κι άλλη δημοτικότητα και μετά την επιτυχημένη διασκευή του κομματιού Walk This Way, από τους Run DMC.

Ο Τάιλερ πλέον θεωρείται ένα rock είδωλο. Το περιοδικό "Rolling Stone", τον συμπεριέλαβε ανάμεσα στους 100 Σπουδαιότερες Τραγουδιστές όλων των εποχών. Το περιοδικό "Hit Parader", τον κατέταξε 3ο στον κατάλογό τους με τους 100 Σπουδαιότερους Metal Τραγουδιστές όλων των εποχών. Το 2001, εισήλθε στο Rock and Roll Hall of Fame, με τους Aersomith, ενώ το 2013, αυτός και ο Πέρι, τιμήθηκαν από την ASCAP και εισήλθαν στο Songwriters Hall of Fame.
Κίνημα Αλλαγής

Το Κίνημα Αλλαγής (ΚΙΝ.ΑΛ.) είναι κεντροαριστερό ελληνικό πολιτικό κόμμα. Ιδρύθηκε τον Μάρτιο του 2018 και πρόεδρός του είναι η Φώφη Γεννηματά. Πρόκειται για συνασπισμό κομμάτων, στον οποίο συμμετέχουν, μεταξύ άλλων, το ΠΑ.ΣΟ.Κ. και το Κίνημα Δημοκρατών Σοσιαλιστών.

Το κόμμα εκπροσωπείται στη Βουλή των Ελλήνων με 22 βουλευτές. Στο Ευρωπαϊκό Κοινοβούλιο εκπροσωπείται από δύο ευρωβουλευτές, στην Προοδευτική Συμμαχία Σοσιαλιστών και Δημοκρατών. 

Επίσης, είναι μέλος του Ευρωπαϊκού Σοσιαλιστικού Κόμματος και της Σοσιαλιστικής Διεθνούς.
Περιστερωνάρι

Το Περιστερωνάρι είναι κοινότητα της επαρχίας Λευκωσίας στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Αναλιόντας

Ο Αναλιόντας είναι κοινότητα της επαρχίας Λευκωσίας στην Κύπρο.
Ποταμός του Κάμπου

Ο Ποταμός του Κάμπου είναι συνοικία της κοινότητας Καραβοστάσι. Μετά την τουρκική εισβολή του 1974, η διοικητική έκταση της συνοικίας και γενικότερα της κοινότητας Καραβοστάσι δεν ελέγχεται από την Κυπριακή Δημοκρατία. Τα εδάφη αυτά ανήκουν εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκουν στο μη αναγνωρισμένο κράτος της Τουρκικής Δημοκρατίας Βορείου Κύπρου.
Πεντάγεια

Η Πεντάγεια είναι κοινότητα της επαρχίας Λευκωσίας στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Επαρχία Λέφκε

Η Επαρχία Λέφκε () είναι επαρχία της Βόρειας Κύπρου. Πρωτεύουσά της είναι η Λεύκα, η οποία αναφέρεται, από το υποτελές παράνομο καθεστώς της ΤΔΒΚ, ως Λέφκε. Αποτέλεσε υποεπαρχία της Επαρχίας Γκιουζέλιουρτ από το 1998 (όταν η συγκεκριμένη επαρχία αποσπάστηκε από την Επαρχία Λεφκόσα) έως τις 27 Δεκεμβρίου 2016. Στις 27 Δεκεμβρίου 2016, η Συνέλευση της Δημοκρατίας ομόφωνα υπερψήφισε την απόσπαση της Λέφκε, καθιστώντας την ως την έκτη επαρχία. Κατά την απογραφή του 2011, ο πληθυσμός της ήταν της τάξεως των 11.091 κατοίκων, αποτελώντας ποσοστό της τάξεως του 3,9% επί του συνόλου του πληθυσμού της Βόρειας Κύπρου.
Επτακώμη

Η Επτακώμη είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Ιωάννης Βουτσινάς

Ο Ιωάννης Βουτσινάς (1834–1902) ήταν Έλληνας λόγιος και δημοσιογράφος. Υπήρξε επίσης ο χρηματοδότης του "Βουτσιναίου" ποιητικού διαγωνισμού από το 1872 έως το 1876.
Κώμα του Γιαλού

Η Κώμα του Γιαλού είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Αρναδί

Το Αρναδί είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Μπογάζ

Το Μπογάζ είναι χωριό της επαρχίας Ισκέλε στην Τουρκική Δημοκρατία Βορείου Κύπρου. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Μπογάζι. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Μπογάζι

Το Μπογάζι είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Ρακέλ Ολμέδο

Η Ρακέλ Ολμέδο (προφορά: [raˈkel olˈmeðo], "Siomara Anicia Orama Leal", 30 Δεκεμβρίου 1937 -) είναι Κουβανο-Μεξικανή ηθοποιός και τραγουδίστρια. 

Γεννήθηκε στο Καϊμπαριέν το 1937. Ξεκίνησε την καριέρα της τραγουδώντας στην όπερα στην πατρίδα της την Κούβα. Μετά την Κουβανική επανάσταση του 1959, εγκατέλειψε την Κούβα και πήγε στο Μεξικό.

Το 1975 κυκλοφόρησε τον πρώτο της δίσκο με τίτλο "Mitad Mujer, Mitad Gaviota". Είναι μία από τις σημαντικότερες προσωπικότητες της βιομηχανίας ψυχαγωγίας του Μεξικού.

Για την προσφορά της στην τηλεόραση, έλαβε αστέρι στο "Paseo de las Luminarias" (Πλατεία των Αστέρων) το 1984.
Μπαλαλάν

Το Μπαλαλάν είναι χωριό της επαρχίας Ισκέλε στην Τουρκική Δημοκρατία Βορείου Κύπρου. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Πλατανισσός. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Μάντρες Τρικώμου

Οι Μάντρες Τρικώμου είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Όβγορος

Ο Όβγορος είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Μερσινλίκ

Το Μερσινλίκ είναι χωριό της επαρχίας Ισκέλε στην Τουρκική Δημοκρατία Βορείου Κύπρου. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Φλαμούδι. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Φλαμούδι

Το Φλαμούδι είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Βοκολίδα

Η Βοκολίδα είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Όσθριθ

Η Όσθριθ ("Osthryth", πέθανε το 697) βασίλισσα της Μερκίας ως σύζυγος του Έθελρεντ της Μερκίας ήταν κόρη του Οσουί της Νορθουμβρίας και της δεύτερης συζύγου Έανφλεντ, δολοφονήθηκε από τους ευγενείς της Μερκίας. Η Όσθριθ δεν ήταν η μοναδική πριγκίπισσα από τον βασιλικό Οίκο της Νορθουμβρίας που έγινε βασίλισσα της Μερκίας, η αδελφή της Άλφλιντ παντρεύτηκε τον Πεάντα της Μερκίας (654 - 656). Μετά τον θάνατο του Πεάντα η αδελφή της κατηγορήθηκε ότι τον δηλητηρίασε και αναγκάστηκε να δραπετεύσει στο Φλάντμπουρι του Γούστερσαϊρ το οποίο πήρε το όνομα του με την ερμηνεία "οχυρό της Φλίντ". Την δεκαετία του 690 ο Έθελρεντ παραχώρησε το Φλάντμπουρι στον Όφτφορ επίσκοπο του Γούστερ προκειμένου να ιδρύσει μοναστηριακές εγκαταστάσεις. Η παραχώρηση αυτή αμφισβητήθηκε αργότερα από τον Έθελχιρντ βασιλιά του Γούστερ και γιο του Οσέρ με τον ισχυρισμό ότι ο Έθελρεντ δεν είχε δικαίωμα να παραχωρήσει το Φλάντμπουρι επειδή ήταν περιουσία της Όσθριθ, ο Έθελχιρντ το διεκδίκησε σαν κληρονομιά του. Ο Έθελρεντ και η Όσθριθ έκαναν μεγάλες δωρεές στο αβαείο του Μπάρντνει στο Λινκολνσάιρ, η Όσθριθ ανέλαβε τις περισσότερες πρωτοβουλίες για να μεταφερθούν τα οστά του θείου της στο αβαείο και για την αγιοποίηση του. Μερικά χρόνια αργότερα επειδή την χήρα του Όσβαλντ Κίνεμπουρ να πάρει το πέπλο της μοναχής.
Henkel

Η Henkel AG & Company KGaA είναι γερμανική εταιρεία χημικών και καταναλωτικών αγαθών που εδρεύει στο Ντίσελντορφ και ιδρύθηκε το 1876. Είναι μια πολυεθνική εταιρεία που δραστηριοποιείται τόσο στον καταναλωτικό όσο και στον βιομηχανικό τομέα. Η εταιρεία DAX 30, που ιδρύθηκε το 1876, είναι οργανωμένη σε τρεις επιχειρησιακές μονάδες παγκοσμίως (πλυντήριο & οικιακή φροντίδα, φροντίδα ομορφιάς, συγκολλητικές τεχνολογίες) και είναι γνωστή για μάρκες όπως Loctite, Persil και Fa, μεταξύ άλλων.
Κατά το οικονομικό έτος 2016, η Henkel ανακοίνωσε πωλήσεις 18,7 δισ. Ευρώ και λειτουργικό κέρδος 3,122 δισ. Ευρώ. Περισσότερο από το 80% των 51.350 υπαλλήλων της εργάζεται εκτός Γερμανίας.
Unilever

Η Unilever είναι μια βρετανική-ολλανδική εταιρεία διανομών καταναλωτικών αγαθών που εδρεύει στο Λονδίνο, το Ηνωμένο Βασίλειο και το Ρότερνταμ της Ολλανδίας. Τα προϊόντα της περιλαμβάνουν τρόφιμα και ποτά (περίπου το 40% των εσόδων τους), προϊόντα καθαρισμού, προϊόντα ομορφιάς και προϊόντα προσωπικής φροντίδας. Είναι η έβδομη πιο πολύτιμη εταιρεία της Ευρώπης. Η Unilever είναι μία από τις παλαιότερες πολυεθνικές εταιρείες. τα προϊόντα της είναι διαθέσιμα σε περίπου 190 χώρες.
Κανλί

Το Κανλί ή Κανλί Κιοΐ () είναι χωριό της επαρχίας Λευκωσίας στην Κύπρο. Βρίσκεται δυτικά της Λευκωσίας, σε απόσταση 5 χλμ. από το Κιόνελι. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.